CELEX: 32008R1259
Language: mt
Date: 2008-12-16
Title: Regolament tal-Kummissjoni (KE) Nru 1259/2008 tas- 16 ta' Diċembru 2008 li japprova emendi minuri fl-ispeċifikazzjoni ta' denominazzjoni elenkati fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [ Bleu d'Auvergne (DPO)]

17.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 338/5
            
         REGOLAMENT TAL-KUMMISSJONI (KE) Nru 1259/2008
   tas-16 ta' Diċembru 2008
   li japprova emendi minuri fl-ispeċifikazzjoni ta' denominazzjoni elenkati fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Bleu d'Auvergne (DPO)]
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 510/2006 tal-Kunsill tal-20 ta’ Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet protetti tal-oriġini għal prodotti agrikoli u l-oġġetti tal-ikel (1), u partikolarment it-tieni sentenza tal-Artikolu 9(2) tiegħu,
   Billi:
   
               (1)
            
            
               Skond l-ewwel subparagrafu tal-Artikolu 9(1) tar-Regolament (KE) Nru 510/2006 u skond l-Artikolu 17(2) tal-istess Regolament, il-Kummissjoni eżaminat it-talba ta' Franza għall-approvazzjoni ta’ emenda fl-ispeċifikazzjoni tad-denominazzjoni protetta tal-oriġini “Bleu d'Auvergne”, irreġistrata bir-Regolament tal-Kummissjoni (KE) Nru 1107/1996 (2).
            
         
               (2)
            
            
               It-talba għandha l-għan li temenda l-ispeċifikazzjoni billi tippreċiża l-kundizzjonijiet tal-użu ta’ trattamenti u addittivi għall-ħalib u fil-produzzjoni tal-“Bleu d'Auvergne”. Dawn il-prattiki jiżguraw iż-żamma tal-karatteristiċi essenzjali tad-denominazzjoni.
            
         
               (3)
            
            
               Il-Kummissjoni eżaminat l-emenda kkonċernata u kkonkludiet li hija ġustifikata. Billi din hija emenda minuri skond l-Artikolu 9 tar-Regolament (KE) Nru 510/2006, il-Kummissjoni tista' tapprovaha mingħajr rikors għall-proċedura stipulata fl-Artikoli 5, 6 u 7 tal-istess Regolament,
            
         
               (4)
            
            
               F’konformità mal-Artikolu 18(2) tar-Regolament tal-Kummissjoni (KE) Nru 1898/2006 (3) u skond l-Artikolu 17(2) tar-Regolament (KE) Nru 510/2006, jeħtieġ li jkun ippubblikat sommarju tal-ispeċifikazzjoni,
            
         ADOTTAT DAN IR-REGOLAMENT:
   Artikolu 1
   L-ispeċifikazzjoni tad-denominazzjoni protetta tal-oriġini “Bleu d'Auvergne” hija b'dan emendata skond l-Anness I għal dan ir-Regolament.
   Artikolu 2
   Is-sommarju konsolidat bl-elementi ewlenin tal-ispeċifikazzjoni jinsab fl-Anness II għal dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 16 ta’ Diċembru 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12.
   
      (2)  ĠU L 148, 21.6.1996, p. 1.
   
      (3)  ĠU L 369, 23.12.2006, p. 1.
   
      ANNESS I
      B'dan huma approvati l-emendi li ġejjin għall-ispeċifikazzjoni tad-denominazzjoni protetta tal-oriġini “Bleu d'Auvergne”:
      “Metodu ta' produzzjoni”
      Il-punt 5 tal-ispeċifikazzjoni rigward id-deskrizzjoni tal-metodu ta’ produzzjoni huwa kkompletat bid-dispożizzjonijiet li ġejjin:
      
         “(…) L-operazzjoni tat-tibqit tal-ħalib għandha ssir esklussivament bit-tames.
         Il-konċentrazzjoni tal-ħalib bl-eliminazzjoni parzjali tal-parti ilmija qabel il-koagolazzjoni hija pprojbita.
         Minbarra l-materja prima tal-ħalib, l-uniċi ingredjenti jew prodotti sekondarji jew addittivi awtorizzati fil-ħalib u waqt il-produzzjoni huma t-tames, il-kulturi innoffensivi tal-batterji, il-ħmira, il-moffa, il-klorur tal-kalċju u l-melħ.
         (…) Hija pprojbita l-konservazzjoni f’temperatura negattiva tal-materja prima tal-ħalib, tal-prodotti fil-proċess tal-produzzjoni, tal-baqta jew tal-ġobon frisk (fromage frais).
         (…) Hija pprojbita l-konservazzjoni f’atmosfera mmodifikata tal-ġobniet friski jew tal-ġobniet li għaddejjin mill-maturazzjoni.”
      
   
   
      ANNESS II
      SOMMARJU
      
         Regolament tal-Kunsill (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet protetti tal-oriġini għal prodotti agrikoli u l-oġġetti tal-ikel
      
      “BLEU D'AUVERGNE”
      
         Nru tal-KE: FR-PDO-0117-0107/29.3.2006
      
      DPO (X) IĠP ( )
      Dan is-sommarju jippreżenta l-elementi ewlenin tal-ispeċifikazzjoni tal-prodott b'finijiet ta’ informazzjoni biss.
      1.   Dipartiment responsabbli fl-istat membru:
      
                  Isem
               
               
                  :
               
               
                  Institut National de l’Origine et de la Qualité
               
            
                  Indirizz
               
               
                  :
               
               
                  51 rue d'Anjou – F-75008 Paris
               
            
                  Tel.
               
               
                  :
               
               
                  + 33 (0)1 53 89 80 00
               
            
                  Feks
               
               
                  :
               
               
                  + 33 (0)1 53 89 80 60
               
            
                  Posta elettronika
               
               
                  :
               
               
                  info@inao.gouv.fr
               
            2.   Grupp:
      
                  Isem
               
               
                  :
               
               
                  Syndicat Interprofessionnel Régional du Bleu d'Auvergne
               
            
                  Indirizz
               
               
                  :
               
               
                  Mairie – 15400 Riom-ès-Montagnes
               
            
                  Tel.
               
               
                  :
               
               
                  +33 (0)4 71 78 11 98
               
            
                  Feks
               
               
                  :
               
               
                  +33 (0)4 71 78 11 98
               
            
                  Posta elettronika
               
               
                  :
               
               
                  bleudauvergne@wanadoo.fr
               
            
                  Kompożizzjoni
               
               
                  :
               
               
                  Produtturi/proċessuri (X) Oħrajn ( )
               
            3.   Tip ta' prodott:
      
               
                  Klassi 1.3. —
               
               
                  Ġobnijiet
               
            4.   Speċifikazzjoni: (sommarju tar-rekwiżiti msemmija fl-Artikolu 4(2) tar-Regolament (KE) Nru 510/2006)
      
      4.1.   Isem:
      “Bleu d'Auvergne”
      4.2.   Deskrizzjoni:
      Ġobon mill-ħalib tal-baqar, tat-tursina, fil-forma ta’ ċilindru ċatt b’qoxra naturali bil-moffa. Format kbir b'piż ta' madwar 2 sa 3 kg b’dijametru ta’ madwar 20 ċm. Format żgħir ta’ 1 kg, b’piż ta’ 500 g jew 350 g.
      Il-kontenut ta’ xaħam huwa tal-anqas 50 %, u dak ta’ materja niexfa mhux anqas inn 52 %.
      4.3.   Żona ġeografika:
      Il-qalba tal-Massif Central, magħmula mit-territorji tal-muniċipalitajiet li ġejjin:
      
                   
               
               
                  Id-Dipartiment tal-Puy-de-Dôme; il-muniċipalitajiet kollha
                  
               
            
                   
               
               
                  Id-Dipartiment tal-Cantal: il-muniċipalitajiet kollha
                  
               
            
                   
               
               
                  Id-Dipartiment tal-Haute-Loiree:
                  Id-distrett ta' Brioude: il-muniċipalitajiet kollha
               
            
                   
               
               
                  Id-Dipartiment tal-Aveyron
                  Id-distretti ta’ Mur-de-Barrez u Sainte-Geneviève-sur-Argence: il-muniċipalitajiet kollha
               
            
                   
               
               
                  Id-Departiment tal-Corrèze:
                  Id-distretti ta’ Argentat, Beaulieu-sur-Dordogne, Bort-les-Orgues, Eygurande, Lapleau, la Roche-Canillac, Mercoeur, Meyssac, Neuvic, Saint-Privat, Ussel-Est u Ussel-Ouest: il-muniċipalitajiet kollha
               
            
                   
               
               
                  Id-Dipartiment tal-Lot:
                  
                               
                           
                           
                              Id-distretti ta’ Bretenoux, Figeac-Est, Figeac-Ouest, Gramat, Lacapelle-Marival, Latronquière, Martel, Saint-Céré, Sousceyrac u Vayrac: il-muniċipalitajiet kollha
                           
                        
                               
                           
                           
                              Id-Distrett ta' Livernon: il-muniċipalitajiet ta’ Assier, Issepts, Reyrevignes, Saint-Simon u Sonac
                           
                        
                               
                           
                           
                              Id-Distrett ta' Souillac: il-muniċipalitajiet ta’ Lacave, Mayrac, Meyronne, Pinsac u Saint-Sozy
                           
                        
            
                   
               
               
                  Id-Dipartiment tal-Lozère:
                  Id-distretti ta’ Aumont-Aubrac, Fournels, Grandieu, Langogne, Le Malzieu, Nasbinals, Saint-Alban-sur-Limagnole, Saint-Amans-la-Lozère u Saint-Chély-d′Apcher: il-muniċipalitajiet kollha.
               
            4.4.   Prova tal-oriġini:
      Kull lok tal-iproċessar u kull lok tal-maturazzjoni jeħtiġilhom jimlew “dikjarazzjoni ta' kapaċità” irreġistrata mis-servizzi tal-I.N.A.O. u li tippermetti lil dan tal-aħħar li jidentifika l-operaturi kollha. Dawn għandhom iżommu għad-dispożizzjoni tal-I.N.A.O. r-reġistri kif ukoll kull dokument meħtieġ għall-kontroll tal-oriġini, tal-kwalità u tal-kundizzjonijiet ta’ produzzjoni tal-ħalib u tal-ġobon.
      Fil-qafas tal-kontroll li jsir fuq il-karatteristiċi tal-prodott b’denominazzjoni tal-oriġini, eżami analitiku u organolettiku għandu l-għan li jassigura l-kwalità u t-tipiċità tal-prodotti ppreżentati għal dan l-eżami.
      4.5.   Metodu ta' produzzjoni:
      Il-produzzjoni tal-ħalib, u l-produzzjoni u l-manifattura tal-ġobniet iridu jsiru fiż-żona ġeografika.
      Il-produzzjoni għadha tinvolvi l-istess proċessi bħal dari: it-tqattir tal-baqta, it-tqegħid fil-forom, żewġ fażijiet ta’ tmelliħ bl-id, bil-melħ oħxon u b’bosta taqlib, imbagħad it-titqib b’labar twal, b’tali mod li fil-ġobna tifforma l-moffa penicillum glaucum. Wara dan, il-maturazzjoni fl-kantini, għal tal-anqas 4 ġimgħat għall-formati l-kbar u ġimagħtejn għal dawk żgħar.
      4.6.   Rabta:
      L-oriġini ta' dan il-ġobon imur lura għall-bidu tas-seklu XIX, meta kien prodott fl-artijiet vulkaniċi fl-għoli tal-Massif Central. Il-fama tiegħu malajr waslet sa Pariġi, fejn fl-1879 il-kantant Francisque Bethol faħħar it-tjieba tiegħu. Il-Bleu d’Auvergne kiseb id-Denominazzjoni tal-Oriġini f’Marzu 975, wara li kien applika għaliha fl-1972.
      Iż-żona ta’ produzzjoni tal-Bleu d'Auvergne tikkostitwixxi insjiem oriġinali kkaratterizzat minn ġeoloġija vulkanika u granitika, għani fl-oligoelementi, bi klima ħarxa li tiddetermina moffa partikolari ħafna li tagħti kontribut għall-ispeċifiċità tal-Bleu d’Auvergne. It-tipiċità ta’ dan tal-aħħar tissaħħaħ bl-utilizzazzjoni ta’ tipi speċifiċi ta’ penicilillium, żviluppati u prodotti fiż-żona tad-DPO Bleu d’Auvergne. Il-metodi ta’ tqattir tal-baqta kif ukoll tat-tmelliħ bl-id lill-Bleu d’Auvergne jagħtuh tursina fina ħafna, imqassma uniformement fil-ġobna, ħaġa li tiddiffe renzjah mill-ġobnijiet tat-tursina l-oħra.
      4.7.   Organu ta' spezzjoni:
      
                  Isem
               
               
                  :
               
               
                  Institut National de l’Origine et de la Qualité (INAO)
               
            
                  Indirizz
               
               
                  :
               
               
                  51 rue d'Anjou 75008 PARIS
               
            
                  Tel.
               
               
                  :
               
               
                  01.53.89.80.00
               
            
                  Feks
               
               
                  :
               
               
                  01.53.89.80.60
               
            
                  Posta elettronika
               
               
                  :
               
               
                  info@inao.gouv.fr
               
            L-Institut National de l’Origine et de la Qualité huwa entità pubblika ta' natura amministrattiva, b'personalità ċivili, u jaqa′ taħt il-Ministeru tal-Agrikoltura.
      Il-kontroll tal-kundizzjonijiet ta’ produzzjoni li għandhom denominazzjoni tal-oriġini qiegħed f’idejn l-INAO.
      
                  Isem
               
               
                  :
               
               
                  Direction Générale de la Concurrence, de la Consommation et de la Répression des Fraudes (DGCCRF)
               
            
                  Indirizz
               
               
                  :
               
               
                  59, Boulevard Vincent Auriol 75703 PARIS Cedex 13
               
            
                  Tel.
               
               
                  :
               
               
                  01.44.87.17.17
               
            
                  Feks
               
               
                  :
               
               
                  01.44.97.30.37
               
            
                  Posta elettronika
               
               
                  :
               
               
                  info@inao.gouv.fr
               
            Id-DGCCRF huwa servizz tal-Ministeru tal-Ekonomija, tal-Industrija u tal-Impjiegi.
      4.8.   Tikkettar:
      Il-ġobniet jeħtiġilhom ikunu mgeżwra fil-karta miksija bl-aluminju.
      Huwa obbligatorju li l-ġobniet iġibu isem id-denominazzjoni.